Diari Oficial de la Generalitat Valenciana


Sumari del DOGV 9952, del 07-10-2024 (2024/10546)

EXTRACTE de la Resolució de 3 d'octubre de 2024, del director general de Labora - Servici Valencià d'Ocupació i Formació, per la qual s'aprova la convocatòria de la primera etapa de les subvencions per al desenrotllament del programa mixt d'ocupació formació Acció Inserida destinat a persones amb dificultats d'inserció laboral o en situació de vulnerabilitat, susceptible de cofinançament per la Unió Europea a través del Programa Comunitat Valenciana Fons Social Europeu Plus (FSE+)
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9952

Data del DOGV
:   07-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/10069

CVE
:   YKGE-M-0703-19302

Data del document
:   03-10-2024

Organisme emissor
:   Labora Servei Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * ajuda pública
    * accés a l'ocupació
    * ajuda a l'ocupació

BDNS(Identif.):788870

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/788870)

*Primer. Aprovació de la convocatòria i indicació de les bases reguladores de les subvencions*

Es convoquen per a l'exercici 2024 subvencions per al desenrotllament de la segona etapa del programa mixt d'ocupació formació Acció Inserida, destinat a persones amb dificultats d'inserció laboral o pertanyents a col·lectius vulnerables, susceptible de cofinançament per la Unió Europea a través del Programa Comunitat Valenciana Fons Social Europeu Plus (FSE+) 2021-2027, en aplicació de l'Orde 23/2024, de 3 de setembre, de la Conselleria d'Educació, Cultura, Universitats i Ocupació, per la qual s'aproven les bases reguladores de la concessió de subvencions dels programes d’escoles taller, tallers d'ocupació i altres programes públics mixtos d'ocupació formació.

*Segon. Objecte*

La resolució té com a objecte convocar per a l'exercici 2024, a través del procediment de concurrència competitiva, subvencions destinades al desenrotllament de programes d'ocupació-formació, a fi de millorar la qualificació i facilitar la inserció laboral de les persones participants que tenen major dificultat en l'accés o permanència en l'ocupació o pertanyents a col·lectius vulnerables, en els termes que arreplega l'article 29.2 del Reial decret 818/2021, de 28 de setembre, pel qual es regulen els programes comuns d'activació per a l'ús del Sistema Nacional d'Ocupació.

En esta primera etapa es desenrotllaran especialitats completes, dirigides a l'obtenció dels certificats de professionalitat de nivell 1, que hauran d'ajustar-se a les opcions previstes en la resolució de convocatòria.

*Tercer. Entitats beneficiàries*

Podran ser entitats beneficiàries en les condicions i amb els requisits que s'assenyalen en l'article 2.1 de l'Orde de bases:

– Les entitats locals territorials de la Comunitat Valenciana, els seus organismes autònoms i entitats amb competències en matèria de promoció d'ocupació, dependents o assimilades a estes, la titularitat dels quals corresponga íntegrament a estes entitats locals.

Les mancomunitats i altres agrupacions d'entitats locals territorials de la Comunitat Valenciana amb personalitat jurídica pròpia, que compten explícitament entre els seus principals fins constitutius amb el foment de l'ocupació, podran ser beneficiàries de les ajudes sempre que siga presentada per la mancomunitat o l’agrupació una única sol·licitud i l'àmbit d'actuació del projecte es desenrotlle almenys en dos municipis de la mancomunitat o agrupació.

D'acord amb el que es preveu en l'article 11.2 de l’LGS, els membres associats de l'entitat beneficiària que es comprometen a efectuar la totalitat o part de les activitats que fonamenten la concessió de la subvenció en nom i per compte del primer, tindran igualment la consideració de persones beneficiàries.

– Òrgans, organismes autònoms o altres ens públics dependents de l'Administració de la comunitat autònoma.

– Associacions, fundacions i altres entitats privades, totes estes sense ànim de lucre, amb almenys una delegació en el territori de la Comunitat Valenciana, legalment constituïdes d’acord amb la seua normativa reguladora específica, amb personalitat jurídica pròpia i plena capacitat d'actuar i inscrites en el corresponent registre.

– Les entitats firmants d'acords/pactes territorials per l'ocupació constituïts a l'empara de la corresponent normativa reguladora de la Comunitat Valenciana podran ser beneficiàries de les ajudes sempre que per mitjà de l'acord o pacte es presente una única sol·licitud, que podrà ser formulada per una de les entitats locals que l’haguera subscrit que haurà de disposar de l'acreditació en les especialitats incloses en el projecte.

*Quart. Persones destinatàries*

Les persones destinatàries d'este programa hauran de ser desocupades, en els termes establits en l'article 4.1 de l'Orde, complir els requisits establits en la normativa d'aplicació per a formalitzar un contracte de formació en alternança, i complir els requisits establits per a l'accés a les accions formatives establits en la normativa reguladora dels certificats professionals o els requisits establits en els programes formatius de les especialitats en cas de tractar-se d'especialitats no vinculades a l'obtenció de certificats.

Sempre que complisquen els requisits mínims exigits, seran destinatàries d'este programa les persones pertanyents als col·lectius enumerats en l'article 9.1 de l'Orde.

*Quint. Quantia*

Es destina per a atendre les subvencions un import global màxim de 9.900.000,00 euros amb càrrec a la línia pressupostària S0452 del capítol IV del subprograma 322C02, del pressupost de Labora - Servici Valencià d'Ocupació i Formació per a l'exercici 2024, amb la distribució territorial de caràcter estimatiu que s'arreplega en la resolució a què fa referència este extracte.

*Sext. Termini de presentació de sol·licituds*

El termini de presentació de sol·licituds serà de deu dies hàbils a comptar des de l'endemà de la publicació de la convocatòria.

  

València, 3 d'octubre de 2024

Antonio Galvañ Diez

Director general de LABORA Servei Valencià d'Ocupació i Formació